CELEX: 32010D0470
Language: lv
Date: 2010-08-26 00:00:00
Title: 2010/470/ES: Komisijas Lēmums ( 2010. gada 26. augusts ), ar ko nosaka veselības sertifikātu paraugus zirgu dzimtas dzīvnieku, aitu un kazu spermas, olšūnu un embriju un cūku dzimtas dzīvnieku olšūnu un embriju tirdzniecībai Eiropas Savienībā (izziņots ar dokumenta numuru C(2010) 5779)  Dokuments attiecas uz EEZ

31.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 228/15
            
         KOMISIJAS LĒMUMS
   (2010. gada 26. augusts),
   ar ko nosaka veselības sertifikātu paraugus zirgu dzimtas dzīvnieku, aitu un kazu spermas, olšūnu un embriju un cūku dzimtas dzīvnieku olšūnu un embriju tirdzniecībai Eiropas Savienībā
   (izziņots ar dokumenta numuru C(2010) 5779)
   (Dokuments attiecas uz EEZ)
   (2010/470/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 11. panta 2. punkta ceturto ievilkumu un 11. panta 3. punkta trešo ievilkumu,
   tā kā:
   
               (1)
            
            
               Ar Direktīvu 92/65/EEK noteiktas dzīvnieku veselības prasības tādu dzīvnieku, spermas, olšūnu un embriju tirdzniecībai Savienībā, kam nepiemēro konkrētos Savienības tiesību aktos noteiktas dzīvnieku veselības prasības. Tajā iekļautas prasības attiecībā uz zirgu dzimtas dzīvnieku, aitu un kazu spermas, olšūnu un embriju un cūku dzimtas dzīvnieku olšūnu un embriju tirdzniecībai (“preces”). Turklāt tajā paredzēts, ka preču tirdzniecībai Savienībai ir jāizveido veselības sertifikāti.
            
         
               (2)
            
            
               Direktīvas 92/65/EEK D pielikumā, kas grozīts ar Komisijas Regulu (ES) Nr. 176/2010 (2), izklāstītas dažas jaunas prasības, kas piemērojamas precēm no 2010. gada 1. septembra.
            
         
               (3)
            
            
               Ar Direktīvas 92/65/EEK D pielikumu, kas tādējādi grozīts ar Komisijas Regulu (ES) Nr. 176/2010, ieviesti noteikumi par spermas savākšanas centriem un detalizēti nosacījumi šādu centru apstiprināšanai un pārraudzībai. Turklāt tajā izklāstīti detalizēti nosacījumi embriju iegūšanas un sagatavošanas grupu apstiprināšanai un pārraudzībai, in vivo radušos embriju iegūšanai un sagatavošanai, in vitro radītu embriju iegūšanai un sagatavošanai, kā arī tādu embriju iegūšanai un sagatavošanai, kuriem veiktas mikromanipulācijas. Tādējādi ar grozīto D pielikumu mainīti arī nosacījumi, kas piemērojami zirgu dzimtas dzīvnieku, aitu un kazu spermas, olšūnu un embriju donordzīvniekiem un cūku dzimtas dzīvnieku olšūnu un embriju donordzīvniekiem.
            
         
               (4)
            
            
               Ir jāizveido jauni veselības sertifikātu paraugi preču tirdzniecībai Savienībā, ņemot vērā dzīvniekus veselības prasības, kas izklāstītas Direktīvas 92/65/EEK D pielikumā, kas grozīts ar Regulu (ES) Nr. 176/2010.
            
         
               (5)
            
            
               Turklāt jāievieš noteikumi Savienībā jau esošiem preču krājumiem, kas atbilst Direktīvas 92/65/EEK noteikumiem, kurus ieviesa, pirms stājās spēkā ar Regulu (ES) Nr. 176/2010 ieviestie grozījumi. Tādēļ ir jāizveido atsevišķi veselības sertifikātu paraugi zirgu dzimtas dzīvnieku, aitu un kazu spermas, olšūnu un embriju tirdzniecībai Savienībā un cūku dzimtas dzīvnieku olšūnu un embriju tirdzniecībai, kuri iegūti vai radīti, apstrādāti un uzglabāti saskaņā ar Direktīvas 92/65/EEK D pielikumu pirms 2010. gada 1. septembra.
            
         
               (6)
            
            
               Šādas preces var uzglabāt ļoti ilgi, tāpēc patlaban nav iespējams noteikt datumu, kad pašreizējie krājumi būs beigušies. Tādējādi nav iespējams noteikt datumu, kad jābeidz izmantot veselības sertifikātu paraugi, kas attiecas uz pašreizējiem krājumiem.
            
         
               (7)
            
            
               Savienības tiesību aktu saskaņotības un vienkāršošanas labad veselības sertifikātu paraugi ir jāiekļauj vienā lēmumā, un tajos jāņem vērā Komisijas 2004. gada 30. marta Regula (EK) Nr. 599/2004 par vienota parauga sertifikāta un inspekcijas ziņojuma ieviešanu Kopienas iekšējā tirdzniecībā ar dzīvniekiem un dzīvnieku izcelsmes produktiem (3).
            
         
               (8)
            
            
               Lai nodrošinātu šo preču pilnīgu izsekojamību, šajā lēmumā ir jāparedz veselības sertifikātu paraugi zirgu dzimtas dzīvnieku, aitu un kazu spermas tirdzniecībai Eiropas Savienībā, kas savākta apstiprinātos spermas savākšanas centros un nosūtīta no apstiprināta spermas glabāšanas centra neatkarīgi no tā, vai apstiprinātais spermas glabāšanas centrs ir tāda spermas savākšanas centra sastāvdaļa, kas apstiprināts ar citu apstiprinājuma numuru.
            
         
               (9)
            
            
               Savienības tiesību aktu skaidrības labad ir pilnībā jāatceļ Savienības tiesību akti, kuros noteikti veselības sertifikātu paraugi attiecīgo preču tirdzniecībai Savienībā. Tādēļ ir jāatceļ Komisijas 1995. gada 24. jūlija Lēmums 95/294/EK, ar ko nosaka dzīvnieku veselības sertifikāta paraugu zirgu olšūnu un embriju tirdzniecībai (4), Komisijas 1995. gada 24. jūlija Lēmums 95/307/EK, ar ko nosaka dzīvnieku veselības sertifikāta paraugu zirgu spermas tirdzniecībai (5), Komisijas 1995. gada 19. septembra Lēmums 95/388/EK, ar ko nosaka sertifikātu paraugu Kopienas iekšējai tirdzniecībai ar aitu un kazu sugas dzīvnieku spermu, olšūnām un embrijiem (6), un Komisijas 1995. gada 9. novembra Lēmums 95/483/EK, ar ko nosaka sertifikāta paraugu Kopienas iekšējai tirdzniecībai ar cūku olšūnām un embrijiem (7).
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Priekšmets
   Ar šo lēmumu nosaka veselības sertifikātu paraugus šādu preču tirdzniecībai Savienībā:
   
               a)
            
            
               zirgu dzimtas dzīvnieku sperma;
            
         
               b)
            
            
               zirgu dzimtas dzīvnieku olšūnas un embriji;
            
         
               c)
            
            
               aitu un kazu sperma;
            
         
               d)
            
            
               aitu un kazu olšūnas un embriji;
            
         
               e)
            
            
               cūku dzimtas dzīvnieku olšūnas un embriji.
            
         2. pants
   Zirgu dzimtas dzīvnieku spermas tirdzniecība
   Transportējot zirgu dzimtas dzīvnieku spermas sūtījumus no vienas dalībvalsts uz citu, tiem pievieno veselības sertifikātu atbilstoši kādam no šādiem paraugiem, kas iekļauti I pielikumā:
   
               a)
            
            
               veselības sertifikāta IA paraugs, kas iekļauts A daļā – tādas spermas sūtījumiem, kas savākta pēc 2010. gada 31. augusta un nosūtīta no apstiprināta spermas savākšanas centra, kas ir spermas izcelsmes vieta;
            
         
               b)
            
            
               veselības sertifikāta IB paraugs, kas iekļauts B daļā – tādas spermas krājumu sūtījumiem, kas savākta, apstrādāta un uzglabāta pēc 2010. gada 1. septembra un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes vieta;
            
         
               c)
            
            
               veselības sertifikāta IC paraugs, kas iekļauts C daļā – spermas un spermas krājumu sūtījumiem, kas minēti a) un b) daļā un nosūtīti no apstiprināta spermas glabāšanas centra.
            
         3. pants
   Zirgu dzimtas dzīvnieku olšūnu un embriju tirdzniecība
   Transportējot zirgu dzimtas dzīvnieku olšūnu un embriju sūtījumus no vienas dalībvalsts uz citu, tiem pievieno veselības sertifikātu atbilstoši kādam no šādiem paraugiem, kas iekļauti II pielikumā:
   
               a)
            
            
               veselības sertifikāta IIA paraugs, kas iekļauts A daļā – olšūnu un embriju sūtījumiem, kas savākti vai iegūti pēc 2010. gada 31. augusta un kurus nosūtījusi apstiprināta embriju iegūšanas vai sagatavošanas grupa, kas ir olšūnu vai embriju izcelsmes vieta;
            
         
               b)
            
            
               veselības sertifikāta IIB paraugs, kas iekļauts B daļā – olšūnu un embriju krājumu sūtījumiem, kas savākti, apstrādāti un uzglabāti pirms 2010. gada 1. septembra un kurus pēc 2010. gada 31. augusta nosūtījusi apstiprināta embriju iegūšanas grupa, kas ir olšūnu vai embriju izcelsmes vieta.
            
         4. pants
   Aitu un kazu spermas tirdzniecība
   Transportējot aitu un kazu spermas sūtījumus no vienas dalībvalsts uz citu, tiem pievieno veselības sertifikātu atbilstoši kādam no šādiem paraugiem, kas iekļauti III pielikumā:
   
               a)
            
            
               veselības sertifikāta IIIA paraugs, kas iekļauts A daļā – tādas spermas sūtījumiem, kas savākta pēc 2010. gada 31. augusta un nosūtīta no apstiprināta spermas savākšanas centra, kas ir spermas izcelsmes vieta;
            
         
               b)
            
            
               veselības sertifikāta IIIB paraugs, kas iekļauts B daļā – tādas spermas krājumu sūtījumiem, kas savākta, apstrādāta un uzglabāta pēc 2010. gada 1. septembra un pēc 2010. gada 31. augusta nosūtīta no apstiprināta spermas savākšanas centra, kas ir spermas izcelsmes vieta;
            
         
               c)
            
            
               veselības sertifikāta IIIC paraugs, kas iekļauts C daļā – spermas un spermas krājumu sūtījumiem, kas minēti a) un b) punktā un nosūtīti no apstiprināta spermas uzglabāšanas centra.
            
         5. pants
   Aitu un kazu olšūnu un embriju tirdzniecība
   Transportējot aitu un kazu olšūnu un embriju sūtījumus no vienas dalībvalsts uz citu, tiem pievieno veselības sertifikātu atbilstoši kādam no šādiem paraugiem, kas iekļauti IV pielikumā:
   
               a)
            
            
               veselības sertifikāta IVA paraugs, kas iekļauts A daļā – olšūnu un embriju sūtījumiem, kas savākti vai iegūti pēc 2010. gada 31. augusta un kurus nosūtījusi apstiprināta embriju iegūšanas vai sagatavošanas grupa, kas ir olšūnu un embriju izcelsmes vieta;
            
         
               b)
            
            
               veselības sertifikāta IVB paraugs, kas iekļauts B daļā – olšūnu un embriju krājumu sūtījumiem, kas savākti, apstrādāti un uzglabāti pirms 2010. gada 1. septembra un kurus pēc 2010. gada 31. augusta nosūtījusi apstiprināta embriju iegūšanas grupa, kas ir olšūnu vai embriju izcelsmes vieta.
            
         6. pants
   Cūku dzimtas dzīvnieku olšūnu un embriju tirdzniecība
   Transportējot cūku dzimtas dzīvnieku olšūnu un embriju sūtījumus no vienas dalībvalsts uz citu, tiem pievieno veselības sertifikātu atbilstoši kādam no šādiem paraugiem, kas doti V pielikumā:
   
               a)
            
            
               veselības sertifikāta VA paraugs, kas iekļauts A daļā – olšūnu un embriju sūtījumiem, kas savākti vai iegūti pēc 2010. gada 31. augusta un kurus nosūtījusi apstiprināta embriju iegūšanas vai sagatavošanas grupa, kas ir olšūnu vai embriju izcelsmes vieta;
            
         
               b)
            
            
               veselības sertifikāta VB paraugs, kas iekļauts B daļā – olšūnu un embriju krājumu sūtījumiem, kas savākti, apstrādāti un uzglabāti pirms 2010. gada 1. septembra un kurus pēc 2010. gada 31. augusta nosūtījusi apstiprināta embriju iegūšanas grupa, kas ir olšūnu vai embriju izcelsmes vieta.
            
         7. pants
   Atcelšana
   Lēmumus 95/294/EK, 95/307/EK, 95/388/EK un 95/483/EK atceļ.
   8. pants
   Piemērojamība
   Šo lēmumu piemēro no 2010. gada 1. septembra.
   9. pants
   Adresāti
   Šis lēmums ir adresēts dalībvalstīm.
   
      Briselē, 2010. gada 26. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 268, 14.9.1992., 54. lpp.
   
      (2)  OV L 52, 3.3.2010., 14. lpp.
   
      (3)  OV L 94, 31.3.2004., 44. lpp.
   
      (4)  OV L 182, 2.8.1995., 27. lpp.
   
      (5)  OV L 185, 4.8.1995., 58. lpp.
   
      (6)  OV L 234, 3.10.1995., 30. lpp.
   
      (7)  OV L 275, 18.11.1995., 30. lpp.
   
      I PIELIKUMS
      
         Veselības sertifikātu paraugi zirgu dzimtas dzīvnieku spermas tirdzniecībai Eiropas Savienībā
      
      A   DAĻA
      Veselības sertifikāta IA paraugs zirgu dzimtas dzīvnieku spermas sūtījumu tirdzniecībai Savienībā, kuri savākti saskaņā ar Padomes Direktīvu 92/65/EEK un pēc 2010. gada 31. augusta nosūtīti no apstiprināta spermas savākšanas centra, kas ir spermas izcelsmes vieta
      
         
      
         
      
         
      
         
      
         
      B   DAĻA
      Veselības sertifikāta paraugs IB zirgu dzimtas dzīvnieku spermas krājumu sūtījumu tirdzniecībai Savienībā, kuri saskaņā ar Padomes Direktīvu 92/65/EEK pirms 2010. gada 1. septembra savākti, apstrādāti un uzglabāti un pēc 2010. gada 31. augusta nosūtīti no apstiprināta spermas savākšanas centra, kurā sperma savākta
      
         
      
         
      
         
      C   DAĻA
      Veselības sertifikāta paraugs IC zirgu dzimtas dzīvnieku spermas sūtījumu tirdzniecībai Savienībā, kuri pēc 2010. gada 31. augusta savākti, apstrādāti un uzglabāti saskaņā ar Padomes Direktīvu 92/65/EEK, un zirgu dzimtas dzīvnieku spermas krājumu sūtījumu tirdzniecībai, kuri pirms 2010. gada 1. septembra savākti, apstrādāti un uzglabāti saskaņā ar Padomes Direktīvu 92/65/EEK un pēc 2010. gada 31. augusta nosūtīti no apstiprināta glabāšanas centra
      
         
      
         
      
         
   
   
      II PIELIKUMS
      
         Veselības sertifikātu paraugs zirgu dzimtas dzīvnieku olšūnu un embriju sūtījumu tirdzniecībai Savienībā
      
      A   DAĻA
      Veselības sertifikāta IIA paraugs tirdzniecībai Savienībā ar zirgu dzimtas dzīvnieku olšūnu un embriju sūtījumiem, kuri savākti vai iegūti saskaņā ar Padomes Direktīvu 92/65/EEK pēc 2010. gada 31. augusta un kurus nosūtījusi apstiprināta embriju savākšanas vai iegūšanas grupa, kas ir olšūnu vai embriju izcelsmes grupa
      
         
      
         
      
         
      B   DAĻA
      Veselības sertifikāta IIB paraugs tirdzniecībai Savienībā ar zirgu dzimtas dzīvnieku olšūnu un embriju krājumu sūtījumiem, kuri savākti, apstrādāti un uzglabāti saskaņā ar Padomes Direktīvu 92/65/EEK līdz 2010. gada 1. septembrim un kurus pēc 2010. gada 31. augusta nosūta apstiprināta embriju savākšanas grupa, kas ir olšūnu vai embriju izcelsmes grupa
      
         
      
         
      
         
   
   
      III PIELIKUMS
      
         Veselības sertifikātu paraugs aitu un kazu spermas sūtījumu tirdzniecībai
      
      A   DAĻA
      Veselības sertifikāta IIIA paraugs tirdzniecībai Savienībā ar aitu un kazu spermas sūtījumiem, kas savākta saskaņā ar Padomes Direktīvu 92/65/EEK pēc 2010. gada 31. augusta un nosūtīta no apstiprināta spermas savākšanas centra, kas ir spermas izcelsmes centrs
      
         
      
         
      B   DAĻA
      Veselības sertifikāta IIIB paraugs tirdzniecībai Savienībā ar aitu un kazu spermas krājumu sūtījumiem, kas savākta, apstrādāta un uzglabāta saskaņā ar Padomes Direktīvu 92/65/EEK līdz 2010. gada 1. septembrim un nosūtīta pēc 2010. gada 31. augusta no apstiprināta spermas savākšanas centra, kas ir spermas izcelsmes centrs
      
         
      
         
      C   DAĻA
      Veselības sertifikāta IIIC paraugs tirdzniecībai Savienībā ar aitu un kazu spermas sūtījumiem, kas savākta saskaņā ar Padomes Direktīvu 92/65/EEK pēc 2010. gada 31. augusta, un aitu un kazu spermas krājumu sūtījumiem, kura savākta, apstrādāta un uzglabāta saskaņā ar Padomes Direktīvu 92/65/EEK līdz 2010. gada 1. septembrim un nosūtīta pēc 2010. gada 31. augusta no apstiprināta spermas uzglabāšanas centra
      
         
      
         
      
         
   
   
      IV PIELIKUMS
      
         Veselības sertifikātu paraugi aitu un kazu olšūnu/embriju sūtījumu tirdzniecībai Eiropas Savienībā
      
      A   DAĻA
      Veselības sertifikāta IVA paraugs aitu un kazu olšūnu/embriju sūtījumu tirdzniecībai Savienībā, kuri pēc 2010. gada 31. augusta iegūti vai sagatavoti saskaņā ar Padomes Direktīvu 92/65/EEK un nosūtīti no apstiprinātas embriju ieguves vai sagatavošanas grupas, kas ir olšūnu vai embriju izcelsmes vieta
      
         
      
         
      
         
      B   DAĻA
      Veselības sertifikāta paraugs IVB aitu un kazu olšūnu un embriju krājumu sūtījumu tirdzniecībai Savienībā, kuri pirms 2010. gada 1. septembra iegūti, sagatavoti un glabāti saskaņā ar Padomes Direktīvu 92/65/EEK un pēc 2010. gada 31. augusta nosūtīti no apstiprinātas embriju ieguves grupas, kas ir olšūnu vai embriju izcelsmes vieta
      
         
      
         
   
   
      V PIELIKUMS
      
         Veselības sertifikātu paraugi cūku dzimtas dzīvnieku olšūnu/embriju tirdzniecībai eiropas savienībā
      
      A   DAĻA
      Veselības sertifikāta VA paraugs cūku dzimtas dzīvnieku olšūnu/embriju sūtījumu tirdzniecībai Savienībā, kuri pēc 2010. gada 31. augusta iegūti vai sagatavoti saskaņā ar Padomes Direktīvu 92/65/EEK un nosūtīti no apstiprinātas embriju ieguves vai sagatavošanas grupas, kas ir olšūnu vai embriju izcelsmes vieta
      
         
      
         
      
         
      B   DAĻA
      Veselības sertifikāta paraugs VB cūku dzimtas dzīvnieku olšūnu un embriju krājumu sūtījumu tirdzniecībai Savienībā, kuri pirms 2010. gada 1. septembra iegūti, sagatavoti un glabāti saskaņā ar Padomes Direktīvu 92/65/EEK un pēc 2010. gada 31. augusta nosūtīti no apstiprinātas embriju ieguves grupas, kas ir olšūnu vai embriju izcelsmes vieta